**Ministru kabineta noteikumu projekta „Grozījumi Ministru kabineta 2004.gada 23.novembra noteikumos Nr.962 „**[**Valsts vides dienesta nolikums**](http://likumi.lv/ta/id/97132-valsts-vides-dienesta-nolikums)**”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | **Pamatojums** | Būvniecības likuma 6.panta ceturtā daļa un 12.panta trešā daļa. |
| 2. | **Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība** | Ministru kabineta noteikumu projekts „Grozījumi Ministru kabineta 2004.gada 23.novembra noteikumos Nr.962 „[Valsts vides dienesta nolikums](http://likumi.lv/ta/id/97132-valsts-vides-dienesta-nolikums)”” (turpmāk – Noteikumu projekts) paredz papildināt Valsts vides dienesta funkcijas ar jaunu funkciju - saskaņā ar Būvniecības likuma 6.panta ceturtajā daļā noteikto pieņemt lēmumus par būvniecības ieceri, pildot Būvniecības likuma 12.panta trešās daļas 1., 3., 4., 5., 5.2., 6., 9. un 10.punktā noteiktās būvvaldes funkcijas attiecībā uz ar radiācijas drošību saistīto būvju (valsts nozīmes jonizējošā starojuma objektu) būvniecību, ja tām piemērots ietekmes uz vidi novērtējuma procedūra atbilstoši likuma „Par ietekmes uz vidi novērtējumu” [4.panta](https://www3.varam.gov.lv/owa/redir.aspx?SURL=fnG21GXTzpxC4UMwvtkLu4qaWVAnJ3WcCMw4bTpYTs4ZHReV6zvSCGgAdAB0AHAAOgAvAC8AbABpAGsAdQBtAGkALgBsAHYALwB0AGEALwBpAGQALwAyADUAOAA1ADcAMgA_ACYAcwBlAGEAcgBjAGgAPQBvAG4AIwBwADQA&URL=http%3a%2f%2flikumi.lv%2fta%2fid%2f258572%3f%26search%3don%23p4) pirmās daļas 1.punktam. Būvniecības likuma 6.panta ceturtā daļa noteic, ka nozaru ministrijas vai šo ministriju padotības iestādes atbilstoši to nolikumos noteiktajai kompetencei normatīvajos aktos paredzētajos gadījumos pieņem lēmumus par būvniecības ieceri, pildot šā likuma [12.panta](http://likumi.lv/doc.php?id=258572#p12) trešās daļas 1., 3., 4., 5., 5.1, 5.2, 6., 7., 9. un 10.punktā noteiktās būvvaldes funkcijas, piemēro likumā noteiktos lēmumu pieņemšanas un strīdu izskatīšanas termiņus, kā arī nodrošina šā likuma [14.pantā](http://likumi.lv/doc.php?id=258572#p14) noteikto būvniecības ieceres paziņošanas un apspriešanas kārtību un informācijas pieejamību būvniecības informācijas sistēmā. Savukārt Būvniecības likuma 12. panta trešā daļa paredz, ka Būvvalde atbilstoši savai kompetencei:1) kontrolē būvniecības procesu un tā atbilstību šā likuma un citu būvniecību regulējošu normatīvo aktu prasībām;3) informē par notiekošās būvniecības tiesisko pamatojumu un sniedz ziņas par būvi;4) izskata iesniegumus un pieņem lēmumus par būvniecības ieceri, kā arī pārbauda lēmumos ietverto nosacījumu izpildi un iesniegto dokumentu saturu normatīvajos aktos noteiktajā apjomā;5) izskata būvuzraudzības plānu;52) saņēmusi informāciju par būvlaukumā esoša būvizstrādājuma neatbilstību normatīvo aktu prasībām, lemj par nepieciešamību uzdot būvniecības ieceres iesniedzējam izvērtēt neatbilstības ietekmi uz būtiskām būvei izvirzītām prasībām;6) izskata alternatīvus tehniskos risinājumus vides pieejamības nodrošināšanai, ja nepieciešams, lūdzot attiecīgās jomas nevalstisko organizāciju ekspertu viedokli gadījumos, kad būvprojektā nav iespējams ievērot būvnormatīvu tehniskās prasības;9) sniedz konsultācijas par būvniecības procesa kārtību;10) veic citas ar būvniecības procesu un tā atbilstību normatīvo aktu prasībām saistītas darbības.Minēto funkciju paredzēts nodot Valsts vides dienestam. Valsts vides dienests attiecībā uz ar radiācijas drošību saistīto būvju būvniecību pilda arī Būvniecības likuma 12.panta trešās daļas 1.punktā noteiktās būvvaldes funkcijas, ciktāl tās nav Būvniecības valsts kontroles biroja kompetencē, jo saskaņā ar Būvniecības likuma 6.1 panta pirmās daļas 1.punktu noteikumu projektā paredzēto ar radiācijas drošību saistīto būvju būvdarbu valsts kontroli, veicot būvju būvdarbu kontroli un pieņemšanu ekspluatācijā, nodrošinās Būvniecības valsts kontroles birojs.Saskaņā ar jaunā Būvniecības likuma spēka stāšanos spēku zaudēja Ministru kabineta 2004.gada 13.jūlija noteikumi Nr.600 „Ar radiācijas drošību saistīto būvju būvniecības kārtība” (turpmāk – MK noteikumi Nr.600), kuri noteica ar radiācijas drošību saistīto būvju būvprojektēšanas sagatavošanas, būvniecības un būvdarbu pieņemšanas kārtību, ciktāl to nenoteica citi būvniecību reglamentējošie normatīvie akti. Būvniecības likuma 5.panta pirmās daļas 2.punktā un otrās daļas 8.punktā ir deleģējums Ministru kabinetam izdot speciālos būvnoteikumus ar radiācijas drošību saistītām būvēm un šos noteikumus izstrādās Ekonomikas ministrija.Līdz 2014.gada 1.oktobrim MK noteikumi Nr.600 netika piemēroti, jo netika veikta šāda būvju būvniecība.Papildus noteikumi tiek papildināti ar to, ka Valsts vides dienesta amatpersonas izdotas būvatļaujas vai atteikumu izdot būvatļauju var apstrīdēt Valsts vides dienesta ģenerāldirektoram. Valsts vides dienesta ģenerāldirektora lēmumu var pārsūdzēt Administratīvajā rajona tiesā. |
| 3. | **Projekta izstrādē iesaistītās institūcijas** | Vides aizsardzības un reģionālās attīstības ministrija |
| 4. | **Cita informācija** | Nav. |

|  |
| --- |
| II. Tiesību akta projekta ietekme uz sabiedrību |
| 1. | **Sabiedrības mērķgrupas, kuras tiesiskais regulējums ietekmē vai varētu ietekmēt** | Jebkura persona, kura ierosinās ar radiācijas drošību saistītu būves būvniecību.Šobrīd Latvijā ir tikai divas būves, kuras atbilst noteikumu projektā paredzētajiem ar radiācijas drošību saistīto būvju būvniecības kritērijiem. Tie ir valsts nozīmes jonizējošā starojuma objekti, kuriem piemērots ietekmes uz vidi novērtējuma procedūra atbilstoši likuma „Par ietekmes uz vidi novērtējumu” [4.panta](https://www3.varam.gov.lv/owa/redir.aspx?SURL=fnG21GXTzpxC4UMwvtkLu4qaWVAnJ3WcCMw4bTpYTs4ZHReV6zvSCGgAdAB0AHAAOgAvAC8AbABpAGsAdQBtAGkALgBsAHYALwB0AGEALwBpAGQALwAyADUAOAA1ADcAMgA_ACYAcwBlAGEAcgBjAGgAPQBvAG4AIwBwADQA&URL=http%3a%2f%2flikumi.lv%2fta%2fid%2f258572%3f%26search%3don%23p4) pirmās daļas 1.punktam:1) Salaspils kodolreaktora likvidēšana, kurai ietekmes uz vidi novērtējuma akcepts pieņemts ar Ministru kabineta 2007.gada 26.jūlija rīkojumu Nr.467 [**„Par Salaspils kodolreaktora likvidēšanas un demontāžas akceptēšanu”**](http://www.varam.gov.lv/in_site/tools/download.php?file=files/text/Likumd/kodoldrosiba//r467_2007.pdf).2) radioaktīvo atkritumu tvertņu un ilgtermiņa glabātavas būvniecība radioaktīvo atkritumu glabātavā „Radons”, kurai ietekmes uz vidi novērtējuma akcepts pieņemts ar Ministru kabineta 2008.gada 3.decembrī ar rīkojumu Nr.769 [**„Par divu jaunu radioaktīvo atkritumu tvertņu un lietoto slēgto starojuma avotu ilgtermiņa glabātavas izbūves radioaktīvo atkritumu glabātavā „Radons” akceptēšanu”**](http://www.varam.gov.lv/in_site/tools/download.php?file=files/text/Likumd/kodoldrosiba//r769_2008.pdf) |
| 2. | **Tiesiskā regulējuma ietekme uz tautsaimniecību un administratīvo slogu** | Projekts šo jomu neskar. |
| 3. | **Administratīvo izmaksu monetārs novērtējums** | Projekts šo jomu neskar. |
| 4. | **Cita informācija** | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2015. gads** | Turpmākie trīs gadi (*euro*) |
| **2016. gads** | **2017. gads** | **2018. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2015. gadu  | Izmaiņas, salīdzinot ar 2015. gadu  | Izmaiņas, salīdzinot ar 2015. gadu  |
| 1 | 2 | 3 | 4 | 5 | 6 |
| **1. Budžeta ieņēmumi:** | *0* | *0* | *0* | *0* | *0* |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | *0* | *0* | *0* | *0* | *0* |
| **1.2. valsts speciālais budžets** |  |  |  |  |  |
| **1.3. pašvaldību budžets** |  |  |  |  |  |
| **2. Budžeta izdevumi:** | *0* | 108 000 | *0* | *0* | *0* |
| **2.1. valsts pamatbudžets** | *0* | 108 000 | *0* | *0* | *0* |
| **2.2. valsts speciālais budžets** | *0* | *0* | *0* | *0* | *0* |
| **2.3. pašvaldību budžets**  | *0* | *0* | *0* | *0* | *0* |
| **3. Finansiālā ietekme:** | 0 | - 108 000 | *0* | *0* | *0* |
| **3.1. valsts pamatbudžets** | *0* | -108 000 | *0* | *0* | *0* |
| **3.2. speciālais budžets** | *0* | *0* | *0* | *0* | *0* |
| **3.3. pašvaldību budžets**  | *0* | *0* | *0* | *0* | *0* |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | X | 108 000 | *0* | *0* | *0* |
| *0* | *0* | *0* | *0* |
|  |  |  |  |
| **5. Precizēta finansiālā ietekme:** | X | *0* | *0* | *0* | *0* |
| **5.1. valsts pamatbudžets** | *0* | *0* | *0* | *0* |
| **5.2. speciālais budžets** |  |  |  |  |
| **5.3. pašvaldību budžets**  |  |  |  |  |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** | Šobrīd Latvijā ir tikai divas būves, kuras atbilst noteikumu projektā paredzētajiem ar radiācijas drošību saistīto būvju būvniecības kritērijiem. Tie ir valsts nozīmes jonizējošā starojuma objekti, kuros plānoti šādi būvniecības darbi:1) Salaspils kodolreaktora likvidēšana2) radioaktīvo atkritumu tvertņu un ilgtermiņa glabātavas būvniecība radioaktīvo atkritumu glabātavā „Radons”.Attiecīgi plānotajiem darbiem objektiem nepieciešams arī nodrošināt tos pasākumus, kuras jāveic, lai varētu uzsākt būvdarbus (tai skaitā nodrošināt būvniecības ieceres izvērtēšanu, būvatļaujas izdošanu pirms būvprojekta izstrādes, projektēšanas nosacījumu izpildes izvērtēšana un izdarīt atzīmi par projektēšanas un nosacījumu izpildi). Ievērojot šo objektu specifiku, kā arī bīstamību, tad optimālākais risinājums ir veikt būvniecībai nepieciešamo dokumentu sagatavošanu un būvatļaujas izsniegšanu, būvatļaujas nosacījumu izpildi un atzīmes par nosacījumu izpildi vienlaicīgi abiem objektiem. Tādejādi tiks nodrošināta vienlaicīgi līdzekļu optimizācija un resursu piesaiste. Lai VVD varētu izvērtēt darbiem radioaktīvo atkritumu glabātavā “Radons” un Salaspils kodolreaktora likvidēšanas būvniecības ieceri, izsniegt būvatļauju un arī izdarīt atzīmi būvatļaujā par projektēšanas nosacījumu izpildi, ir nepieciešams papildus finansējums VVD. Novērtētais finansējums šādu uzdevumu izpildei ir 108 000 *euro.* Lai finansētu VVD augstākminētas darbības 2015.gadā nepieciešams veikt apropriācijas pārdali VARAM resora ietvaros, pārdalot finansējumu no VARAM 33.02.00 apakšprogrammas „Emisijas kvotu izsolīšanas instrumenta projekti” uz VARAM budžeta apakšprogrammu 23.01.00 „Valsts vides dienests”. Finansējuma pārdale no 33.02.00 apakšprogrammas ir iespējama, jo projektu konkursi vēl nav apstiprināti. Papildus informācija: Kopumā ar radiācijas drošības būvju būvniecības procesam kopumā maksimālais izpildes termiņš ir 13 gadi:1) būvatļaujā ietverto projektēšanas nosacījumu maksimālais izpildes termiņš ir 4 gadi;2) būvatļaujā norādītie būvdarbu uzsākšanas nosacījumu maksimālais izpildes termiņš plānots 4 gadi (Ministru kabineta noteikumu projekts „Ar radiācijas drošību saistīto būvju būvnoteikumi”);3) būvdarbu maksimālais veikšanas ilgums līdz būves nodošanai ekspluatācijā – 5 gadi. Situācijā, ja objekts netiek nodots ekspluatācijā piecu gadu laikā, tad jāveic sākotnējais ietekmes uz vidi izvērtējums atbilstoši likumam “Par ietekmes uz vidi novērtējumu” un VVD var pagarināt būvdarbu veikšanas ilgumu var pagarināt līdz 3 gadiem.Tādejādi pēc VVD būvatļaujas izsniegšanas un būvprojekta sagatavošanas kopumā būvdarbi Salaspils kodolreaktora likvidēšanai un radioaktīvo atkritumu tvertņu un ilgtermiņa glabātavas būvniecībai radioaktīvo atkritumu glabātavā „Radons” ir veicami maksimāli 9 gados, ņemot vērā pieejamo finansējumu. |
| **6.1. detalizēts ieņēmumu aprēķins** |
| **6.2. detalizēts izdevumu aprēķins** |
| **7. Cita informācija** | Turpmākos gados nepieciešamības gadījumā valsts budžeta līdzekļi tiks pieprasīti jauno politikas iniciatīvu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Nepieciešamie saistītie tiesību aktu projekti** | Nepieciešams izstrādāt Ministru kabineta noteikumu projektu „Ar radiācijas drošību saistīto būvju būvnoteikumi”, saskaņā ar Būvniecības likuma 5. panta pirmās daļas 2. punktu un otrās daļas 8. punktu. |
| **Atbildīgā institūcija** | Ekonomikas ministrija |
| **Cita informācija** | Lai varētu virzīt izsludināšanai Ministru kabineta noteikumu projektu „Ar radiācijas drošību saistīto būvju būvnoteikumi” nepieciešams veikt grozījumus Valsts vides dienesta nolikumā, lai nodrošinātu funkciju izpildi. |

|  |
| --- |
| VI. Sabiedrības līdzdalība un komunikācijas aktivitātes |
| **Plānotās sabiedrības līdzdalības un komunikācijas aktivitātes saistībā ar projektu** | Noteikumu projekts tiks ievietots un pieejams VARAM tīmekļa vietnē [www.varam.gov.lv](http://www.varam.gov.lv/), līdz ar to ieinteresētajām personām būs iespēja izteikt viedokli un sniegt priekšlikumus. |
| **Sabiedrības līdzdalība projekta izstrādē**  | Priekšlikumi vai iebildumi par noteikumu projektu nav saņemti. |
| **Sabiedrības līdzdalības rezultāti**  | Saņemtie priekšlikumi pēc izvērtēšanas tiks iestrādāti noteikumi projektā vai arī tiks sniegts pamatojums, kāpēc sabiedrības priekšlikumi nav iekļaujami noteikumu projektā. |
| **Cita informācija** | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | **Projekta izpildē iesaistītās institūcijas**  | Valsts vides dienests |
| 2. | **Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem** | Projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas.Valsts vides dienesta funkcijas tiek paplašinātas ar jaunu funkciju. Lai nodrošinātu funkcijas izpildi Valsts vides dienesta pienākumi un tiesības tiks norādīti Ministru kabineta noteikumu projektā „Ar radiācijas drošību saistīto būvju būvnoteikumi”. |
| 3. | **Cita informācija** | Nav. |

*Anotācijas V sadaļa – projekts šīs jomas neskar.*

Vides aizsardzības un reģionālās

attīstības ministrs K. Gerhards

Iesniedzējs:

Vides aizsardzības un reģionālās

attīstības ministrs K. Gerhards

Vīza:

valsts sekretārs G. Puķītis

01.06.2015 10:07

1621

Dace Šatrovska

Vides aizsardzības departamenta

Vides kvalitātes un atkritumu apsaimniekošanas

nodaļas vadītāja – departamenta direktores vietniece

67026521, dace.satrovska@varam.gov.lv

Olga Paipala

Juridiskā departamenta

Juridiskās nodaļas vadītāja p.i.

67026527, olga.paipala@varam.gov.lv